బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘అరవింద సమేత’ క్లైమాక్స్ సీన్ క్రెడిట్ వాళ్లదే: త్రివిక్రమ్
‘అరవింద సమేత’ విజయోత్సవంలో భాగంగా గురువారం నాడు సక్సెస్ మీట్‌ను నిర్వహించింది చిత్ర యూనిట్. ఈ కార్యక్రమంలో చిత్ర దర్శకుడు త్రివిక్రమ్ శ్రీనివాస్‌తో పాటు నటుడు సునీల్, నైజాం డిస్ట్రిబ్యూటర్, ప్రముఖ నిర్మాత దిల్ రాజు, సంగీత దర్శకుడు తమన్, నవీన్ చంద్ర, పీఆర్ఓలు తదితరులు హాజరయ్యారు.
Samayam Telugu | Updated:
Oct 12, 2018, 11:52AM IST
‘అరవింద సమేత’ క్లైమాక్స్ సీన్ క్రెడిట్ వాళ్లదే: త్రివిక్రమ్
యంగ్ టైగర్ ఎన్టీఆర్, త్రివిక్రమ్ కాంబోలో గురువారం నాడు (అక్టోబర్ 11) ప్రేక్షకుల ముందుకు వచ్చిన ‘అరవింద సమేత వీర రాఘవ’ చిత్రం బ్లాక్ బస్టర్ హిట్ టాక్‌తో కలెక్షన్ల సునామీ సృష్టిస్తోంది. తొలిరోజు రికార్డ్ కలెక్షన్స్‌తో నాన్ బాహుబలి రికార్డ్స్‌ను తుడిచిపెట్టేసింది. ఈ మూవీ విజయోత్సవంలో భాగంగా గురువారం నాడు సక్సెస్ మీట్‌ను నిర్వహించింది చిత్ర యూనిట్. ఈ కార్యక్రమంలో చిత్ర దర్శకుడు త్రివిక్రమ్ శ్రీనివాస్‌తో పాటు నటుడు సునీల్, నైజాం డిస్ట్రిబ్యూటర్, ప్రముఖ నిర్మాత దిల్ రాజు, సంగీత దర్శకుడు తమన్, నవీన్ చంద్ర, పీఆర్ఓలు తదితరులు హాజరయ్యారు.
ఈ సందర్భంగా చిత్ర దర్శకుడు త్రివిక్రమ్ శ్రీనివాస్ మాట్లాడుతూ.. ఈ సినిమాకు పెద్ద విజయాన్ని అందించిన ప్రేక్షకులు ధన్యవాదాలు. నిజానికి నా సినిమాలకు హిట్ టాక్ వచ్చిందంటే నేను ఈజీగా నమ్మను. కాని అరవింద సమేత విషయంలో తొందరగా నమ్మాల్సి వచ్చింది. తొలి షో నుండి హిట్ టాక్ వచ్చింది. నాకంటే ఎక్కువగా ఎన్టీఆర్ ఈ కథను నమ్మారు. అందుకే ఈ సినిమా పెద్ద హిట్ అయ్యింది. ఎన్టీఆర్ నుండి ఆయన ఫ్యాన్స్ ఆశించినంతగా ఈ సినిమాలో సాంగ్స్, డాన్స్ మిగిలిన హంగులు లేవని మదనపడే సందర్భంలో మనం నమ్మాల్సింది కథను మిగిలినవి పట్టించుకోవల్సిన అవసరం లేదని ధైర్యం చెప్పారు. ఆ నమ్మకమే ఇప్పుడు ఈ సినిమాను నిలబెట్టింది.